Diari Oficial de la Generalitat Valenciana


Sumari del DOGV 2874, del 21-11-1996 (1996/840078)

RESOLUCIÓ de 14 de febrer de 1996, de la directora general de Qualitat Ambiental, per la qual fa pública la declaració d'impacte ambiental sobre el projecte de construcció de la variant de L'Aljorf, de la carretera VV-2036 Aielo de Malferit-Albaida.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2874

Data del DOGV
:   21-11-1996

Secció del DOGV
:   ALTRES DISPOSICIONS

Número del document
:   1996/840078


Data del document
:   14-02-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 14 de febrer de 1996, de la directora general de Qualitat Ambiental, per la qual fa pública la declaració d'impacte ambiental sobre el projecte de construcció de la variant de L'Aljorf, de la carretera VV-2036 Aielo de Malferit-Albaida.   
Vist l'expedient 348/95-AIA sobre el projecte de construcció de la variant de L'Aljorf, de la carretera VV-2036 Aielo de Malferit-Albaida, promogut per la Diputació de València.  
Vist que l'objecte del projecte és la construcció d'una variant d'uns 660 metres a la població d'Aljorf, evitant el pas per l'actual travessia dels vehicles que realitzen l'itinerari Aielo de Malferit-Albaida. La secció tipus serà de 6/8 (carrils de 3 m amb voreres d'emergència exteriors d'1 m), i sense berma. Tindrà dues interseccions tipus glorieta i un pas superior sobre la línia fèrria València-Alcoi.  
Vist que, en data 21 de desembre de 1995, la Diputació de València remet el projecte de construcció i l'estudi d'impacte ambiental.  
Vist que el projecte de construcció i l'estudi d'impacte ambiental són aprovats inicialment en la sessió plenària el 19 d'abril de 1995.   
Que són exposats al públic mitjançant anuncis en els següents mitjans:  
- BOE número 143, de data 16 de juny de 1995.  
- DOGV número 2.550 de data 13 de juliol de 1995.  
- BOP número 151, de 27 de juny de 1995.  
Que, després de transcorregut el termini d'informació pública, no es rep cap al·legació, per la qual cosa s'aproven definitivament en sessió plenària de 28 de novembre de 1995; tot això segons un certificat de la Diputació de València, amb data d'entrada en aquesta Conselleria de 21 de desembre de 1995.  
Vist que, en data 8 de gener de 1996, s'efectuen consultes a la Direcció Territorial de Medi Ambient de València i a la Direcció General de Conservació del Medi Natural, totes dues pertanyents a aquesta Conselleria; a la Direcció General de Protecció Ciutadana de la Conselleria d'Administració Pública; i a la Direcció General de Patrimoni Artístic de la Conselleria de Cultura.  
Vist que, en data 13 de febrer de 1996, no s'ha rebut resposta a cap de les anteriors consultes.  
Vist que, en data 9 de gener de 1996, uns tècnics d'aquesta direcció general visiten la zona d'actuació per tal de contrastar la informació rebuda.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i concordants del reglament que la desplega.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions aplicables.  
Atés que l'article 5 de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria de Medi Ambient, Text Refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, el projecto de construcció de la variant de l'Aljorf, de la carretera VV-2036 Aielo de Malferit-Albaida, promogut per la Diputació de València, d'acord amb les previsions de l'estudi d'impacte ambiental i les condicions i precisions següents:  
1) Els materials de préstec que resulten necessaris per a la construcció de les obres procediran de pedreres o llocs d'extracció ambientalment correctes i convenientment legalitzats. El director de les obres haurà de vigilar aquesta legalitat i no permetre cap extracció indiscriminada.  
En cap cas no es permetrà l'extracció de materials de pedreres que no siguen legals.  
Si és inevitable l'obertura de noves pedreres o reobertura d'altres actualment abandonades, aquestes hauran de tenir els pertinents permisos legals per a la seua explotació i restauració, inclosa la corresponent declaració d'impacte ambiental emesa per aquesta Conselleria.  
2) Els materials sobrants, procedents de les obres, que no s'hi utilitzen, es depositaran en abocadors de residus inerts, perfectament identificats i legalitzats. Si calguera habilitar un de nou per a aquesta finalitat, s'haurà de sotmetre al procediment d'avaluació d'impacte ambiental.  
3) Si durant els treballs es trobaren restes arqueològiques, arquitectòniques, etnològiques i en general qualsevol vestigi de valor cultural, es comunicaran les troballes a la Direcció General de Patrimoni Artístic, de la Conselleria de Cultura, d'acord amb la Llei 16/1985, de Patrimoni Històric Espanyol.  
4) L'adjudicatari de l'obra, abans d'iniciar-la, ha de presentar a la direcció facultativa, per a la seua remissió a aquesta direcció general, el pla d'obres en el qual ha de detallar suficientment la localització d'instal·lacions, camins d'obra, runams, zones de préstec de materials i d'extracció d'aquests.   
5) Si durant l'explotació de la nova carretera, els nivells màxims d'immissió sonora mesurats a 2 metres de les façanes de les cases i edificacions existents, sobrepassen els 55 dB(A) durant la nit (de 23.00 a 07.00 h), i els 65 dB(A) durant el dia (de 07.00 a 23.00 h), s'idearan i executaran les mesures necessàries addicionals per a reduir-los, de manera que no se superen els límits anteriors, tal com estableix el Pla de Vigilància Ambiental.  
6) Per a la ubicació d'àrees destinades a parc de maquinària, plantes d'àrids o mescles bituminoses i, en general, instal·lacions auxiliars afins la construcció de la nova traça, s'aprofitaran zones desproveïdes de vegetació natural, evitant els llits naturals. Així mateix, queda prohibit qualsevol tipus d'abocament, sòlid o líquid. Si accidentalment aquest es produeix, s'efectuarà una immediata neteja i adequació, les despeses de la qual aniran a càrrec del contractista, sota la supervisió i control d'aquesta Conselleria.  
7) La direcció facultativa ha de vetlar perquè, una vegada executades i acabades les obres, es retiren tots aquells enderrocs, materials sobrants i altres elements o restes d'obra que hagen estat depositats, abocats o abandonats en la zona de les obres i el seu voltant, com també l'adequació i neteja de qualsevol àrea de terreny afectada per aquestes.  
8) La introducció de modificacions de la traça o de les seues característiques respecte al projecte, o mitjançant modificacions d'aquest, hauran de comunicar-se a aquesta Direcció General a fi d'analitzar l'efecte ambiental previsible que en poguera derivar.  
9) En el projecte cal considerar les partides pressupostàries necessàries per a recollir les mesures correctores d'impacte ambiental previstes en el projecte remés i en l'estudi d'impacte ambiental, com també les que es deriven de l'acompliment de les següents tasques:  
- Per a una major integració paisatgística, es revegetaran tots els talussos de la traça.  
- Es trasplantaran les espècies arbòries que reunisquen condicions per a això i que estiguen afectades per la nova carretera.  
10) Durant el període de garantia de l'obra, el seu contractista ha de mantenir i conservar al seu càrrec i en perfecte estat, totes les espècies vegetals del projecte i les que es deriven del compliment d'aquesta declaració.  
Segon  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es podrà interposar cap recurs, sense perjudici d'utilitzar els mitjans que estimen pertinents per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 14 de febrer de 1996.- La directora general de Qualitat Ambiental: Gloria Arnandis Boix.